
11. 


Yt super reliquias eias lux caelestis tota nocte steterit, et 
ut per eas sint demoniaci curati. 


Inter quae nequaquam silentio praetereundum reor, 
quid uirtutis ac miraculi caelestis fuerit ostensum, cum 
ossa eius inuenta atque ad ecclesiam, in qua nunc ser- 
uantur, translata sunt. Factum est autem hoe per in- 
dustriam reginae Merciorum Osthrydae, quae erat filia 
fratris eius, id est Osuiu, qui post illum regni apicem 
tenebat, ut in sequentibus dicemus. 

Est monasterium nobile in prouincia Lindissi, nomine 
Beardaneu, quod eadem regina cum uiro suo Aedilredo 
multum diligebat, uenerabatur, excolebat, in quo deside- 
rabat honoranda patrui sui ossa recondere; cumque ue- 
nisset carrum, in quo eadem ossa ducebantur, incumbente 
uespera, in monasterium praefatum, noluerunt ea, qui 
erant in monasterio, libenter excipere; quia etsi sanctum 
eum nouerant, tamen, quia de alia prouincia ortus fuerat, 
et super eos regnum acceperat, ueteranis eum odiis etiam 
mortuum insequebantur. Vnde factum est, ut ipsa nocte 
reliquiae adlatae foris permanerent, tentorio tantum 
maiore supra carrum, in quo inerant, extenso. Sed mi- 
raculi caelestis ostensio, quam reuerenter eae suscipiendae 
a cunctis fidelibus essent, patefecit. Nam tota ea nocte 
columna lucis a carro illo ad caelum usque porrecta, 
omnibus pene eiusdem Lindissae prouinciae locis conspi- 
cua stabat. Vnde mane facto fratres monasterii illius, 
qui pridie abnuerant, diligenter ipsi petere coeperunt, ut 
apud se eaedem sanctae ac deo dilectae reliquiae con- 
derentur. Lota igitur ossa intulerunt in thecam, quam 
in hoc praeparauerant, atque in ecclesia iuxta honorem 
congruum posuerunt; etut regia uiri sancti persona me- 
moriam haberet aeternam, uexillum eius super tumbam 
auro et purpura compositum adposuerunt ipsamque aquam, 
in qua lauerunt ossa, in angulo sacrarii fuderunt. Ex 
quo tempore factum est, ut ipsa terra, quae lauacrum 

uenerabile suscepit, ad abigendos ex obsessis corporibus 
daemones gratiae salutaris haberet effectum. 

Denique tempore sequente, cum praefata regina in 
eodem monasterio moraretur, uenit ad salutandam eam 
abbatissa quaedam uenerabilis, quae usque hodie super- 
est, uocabulo Aedilhild, soror uirorum sanctorum Aedil- 
uini et Alduini, quorum prior episcopus in Lindissi pro- 
uincia, secundus erat abbas in monasterio, quod uocatur 
Peartaneu, a quo non longe et illa monasterium habebat. 
Cum ergo ueniens illo loqueretur cum regina atque 
inter alia, sermone de Osualdo exorto, diceret, quod et 
ipsa lucem nocte illa supra reliquias eius ad caelum us- 
que altam uidisset, adiecit regina, quia de puluere paui- 
menti, in quo aqua lauacri illius effusa est, multi iam 
sanati essent infirmi. At illa petiit sibi portionem pul- 
ueris salutiferi dari; et accipiens inligatam panno con- 
didit in capsella et rediit. Transacto autem tempore 
aliquanto, cum esset in suo monasterio, uenit illic qui- 
dam hospes, qui solebat nocturnis saepius horis repente 
ab immundo spiritu grauissime uexari; qui cum benigne 
susceptus post caenam in lecto membra posuisset, subito 
a diabolo arreptus clamare, dentibus frendere, spumare 
et diuersis motibus coepit membra torquere. Cumque a 
nullo uel teneri uelligari potuisset, cucurrit minister et 
pulsans ad ostium nuntiauit abbatissae. At illa aperiens 
januam monasterii exiuit ipsa cum una sanctimonialium 
feminarum ad locum uirorum, et euocans presbyterum 
rogauit secum uenire ad patientem. Vbi cum uenientes 
uiderent multos adfuisse, qui uexatum tenere et motus 
eius insanos comprimere conati nequaquam ualebant, di- 
cebat presbyter exorcismos et, quaeque poterat, pro se- 
dando miseri furore agebat. Sed nec ipse, quamuis mul- 
tum laborans, proficere aliquid ualebat. Cumque nil sa- 
lutis furenti superesse uideretur, repente uenit in mentem 
abbatissae puluis ille praefatus, statimque iusit ire mini- 
stram et capsellam, in qua erat, adducere. Et cum illa 
adferens, quae iussa est, intraret atrium domus, in cuius 
interioribus daemoniosus torquebatur, conticuit ille subito, 
et quasi in somnum laxatus deposuit caput, membra in 
quietem omnia composuit. . 

Contieuere omnes, intentique ora tenebant, ( Verg. Aen. IT 1) 


quem res exitum haberet, solliciti expectantes. Et post 
aliquantum horae spatium resedit qui uexabatur, et gra- 
uiter suspirans: ‘Modo’ inquit ‘sanum sapio, recepi enim 
sensum animi mei.’ At illi sedulo sciscitabantur, quomodo 
hoc contigisset. Qui ait: ‘Mox ut uirgo haec cum ca- 
psella, quam portabat, adpropinquauit atrio domus huius, 
discessere omnes, qui me premebant, spiritus maligni et 
me relicto nusquam comparuerunt. "lune dedit ei ab- 
batissa portiunculam de puluere illo, et sic data oratione 
a presbytero, noctem illam quietissimam duxit; neque 
aliquid ex eo tempore nocturni timoris aut uexationis ab 
antiquo hoste pertulit. 


12. 
Vt ad tumbam eius sit puerulus e febre curatus. 


Sequente dehine tempore fuit in eodem monasterio 
puerulus quidam longo febrium incommodo grauiter 
uexatus. Qui eum die quodam sollicitus horam aecessionis 
expectaret, ingressus ad eum quidam de fratribus: 'Vis' 
inquit “mi nate, doceam te, quomodo cureris ab huius 
molestia languoris? Surge, ingredire ecclesiam, et ac- 
cedens ad sepulehrum Osualdi, ibi reside, et quietus 
manens adhaere tumbae. Vide, ne exeas inde nec de 
loco mouearis, donec hora recessionis febrium transierit. 
Tune ipse intrabo et educam te inde, Fecit, ut ille 
suasserat, sedentemque ad tumbam sancti, infirmitas tan- 
gere nequaquam praesumsit; quin in tantum timens au- 
fugit, ut nec secunda die nec tertia neque umquam ex- 
inde eum auderet contigere. Quod ita esse gestum, qui 
referebat mihi, frater inde adueniens adiecit, quod eo 
adhuc tempore, quo mecum loquebatur, superesset in eo- 
dem monasterio iam iuuenis ille, in quo tunc puero 
factum erat hoc miraculum sanitatis. Nec mirandum 
preces regis illus iam cum domino regnantis multum 
ualere apud eum, qui temporalis regni gubernacula tenens, 
mcs pro aeterno regno semper laborare ac deprecari 
solebat. 

in regione Gyruiorum. Depositus uero Vynfrid rediit ad 
monasterium suum, quod dicitur Adbaruae, ibique in 
optima uitam conuersatione finiuit. 

Tunc etiam Orientalibus Saxonibus, quibus eo tem- 
pore praefuerunt Sebbi et Sigheri, quorum supra memi- 
nimus, EÉarconualdum constituit episcopum in ciuitate 
Lundonia: cuius uidelicet uiri in episcopatu et ante epi- 
scopatum uita et conuersatio fertur fuisse sanctissima, 
sicut etiam nunc caelestium signa uirtutum indicio sunt. 
Etenim usque hodie feretrum eius caballarium, quo in- 
firmus uehi solebat, seruatum a discipulis eius, multos 
febricitantes uel alio quolibet incommodo fessos sanare 
non desistit. Non solum autem subpositi eidem feretro 
uel adpositi curantur aegroti, sed et astulae de illo ab- 
scissae atque ad infirmos adlatae citam illis solent ad- 
ferre medellam. 

Hie sane priusquam episcopus factus esset, duo prae- 
clara monasteria, unum sibi, alterum sorori suae Aedil- 
burgae construxerat, quod utrumque regularibus disciplinis 
optime instituerat. Sibi quidem in regione Sudergeona 
iuxta fluuium Tamensem in loco, qui uocatur Cerotaesei, 
id est Ceroti insula; sorori autem in Orientali Saxonum 
prouincia in loco, qui nuncupatur In Berecingum, in quo 
ipsa deo deuotarum mater ac nutrix posset existere femi- 
narum. Quae suscepto monasterii regimine, condignam 
se in omnibus episcopo fratre, et ipsa recte uiuendo et 
subiectis regulariter et pie consulendo praebuit; ut etiam 
caelestia indicio fuere miracula. 


7. 
Yt in monasterio Bericinensi, ubi corpora sanctimonialium 
feminarum poni deberent, caelesti sit luce monstratum. 


In hoc etenim monasterio plura uirtutum sunt signa 
patrata, quae et ad memoriam aedificationemque sequen- 
tium ab his, qui nouere, descripta habentur a multis: e 
quibus et nos aliqua historiae nostrae ecclesiasticae in- 
serere curauimus. Cum tempestas saepe dictae cladis 
late cuncta depopulans, etiam partem monasterii huius 

illam, qua uiri tenebantur, inuasisset, et passim cotidie 
raperentur ad dominum; sollicita mater congregationis, 
qua hora etiam eam monasterii partem, qua aucillarum 
dei caterua a uirorum erat secreta contubernio, eadem 
plaga tangeret, crebrius in conuentu sororum perquirere 
coepit, quo loci in monasterio corpora sua poni et cymi- 
terium fieri uellent, cum eas eodem, quo ceteros exter- 
minio raptari e mundo contingeret. Cumque nihil certi 
responsi, tametsi saepius inquirens, a sororibus accepisset, 
accepit ipsa cum omnibus certissimum supernae proui- 
sionis responsum. Cum enim nocte quadam expletis 
matutinae laudis psalmodiis, egressae de oratorio famulae 
Christi, ad sepulera fratrum, qui eas ex hac luce prae- 
cesserant, solitas domino laudes decantarent, ecce subito 
lux emissa caelitus ueluti linteum magnum uenit super 
omnes, tantoque eas stupore perculit, ut etiam canticum, 
quod canebant, tremefaetae intermitterent. Ipse autem 
splendor emissae lucis, in cuius comparatione sol meri- 
dianus uideri posset obscurus, non multo post illo eleuatus 
de loco, in meridianam monasterii partem, hoc est ad 
‘occidentem oratorii, secessit, ibique aliquandiu remoratus 
et ea loca operiens, sic uidentibus cunctis ad caeli se 
alta subduxit; ut nulli esset dubium, quin ipsa lux, quae 
animas famularum Christi esset ductura uel susceptura 
in caelis, etiam corporibus earum locum, in quo requie- 
tura et diem resurrectionis essent exspectatura, monstraret. 
Cuius radius lucis tantus extitit, ut quidam de fratribus 
senior, qui ipsa hora in oratorio eorum cum alio iuniore 
positus fuerat, referret mane, quod ingressi per rimas 
ostiorum uel fenestrarum radii lucis, omnem diurni luminis 
uiderentur superare fulgorem. 


8. 


Vt in eodem monasterio puerulus moriens uirginem, quae se 
erat secutura, eclamauerit; utque alia de corpore egressura, 
jam particulam futurae lucis aspexerit. 


Erat in eodem monasterio puer trium circiter non 
amplius annorum, Aesica nomine, qui propter infantilem 

At uero unus de sociis eius uocabulo Victberet, cum 
esset et ipse contemtu mundi ac doctrinae scientia in- 
signis (nam multos annos in Hibernia peregrinus an- 
choreticam in magna perfectione uitam egerat), ascendit 
nauem et Fresiam perueniens duobus annis continuis genti 
illi ac regi eius Rathbedo uerbum salutis praedicabat, 
neque aliquem tanti laboris fructum apud barbaros in- 
uenit auditores. "Tune reuersus ad dilectae locum pere- 
grinationis, solito in silentio uacare domino coepit; et 
quoniam externis prodesse ad fidem non poterat, suis 
amplius ex uirtutum exemplis prodesse curabat. 


10. 


Vt Vilbrord in Fresia praedicans multos ad Christum con- 
uerterit; et ut socii eius Heuualdi sint martyrium passi. 


Vt autem uidit uir domini Ecgberet, quia nec ipse 
ad praedicandum gentibus uenire permittebatur, retentus 
ob aliam sanctae ecclesiae utilitatem, de qua oraculo 
fuerat praemonitus; nec Victberct illas deueniens in partes 
quiequam proficiebat, tentauit adhuc in opus uerbi mittere 
uiros sanctos et industrios, in quibus eximius Vilbrord 
presbyterii gradu et merito praefulgebat. Qui cum illo 
aduenissent, erant autem numero XII, diuertentes ad 
Pippinum ducem Francorum gratanter ab illo suscepti 
sunt: et quia nuper citeriorem Fresiam expulso inde 
Rathbedo rege ceperat, illo eos ad praedicandum misit; 
ipse quoque imperiali auctoritate iuuans, nequi praedi- 
cantibus quiequam molestiae inferret; multisque eos, qui 
fidem suscipere uellent, beneficiis adtollens: unde factum 
est, opitulante gratia diuina, ut multos in breui ab ido- 
latria ad fidem conuerterent Christi. 

Horum secuti exempla duo quidam presbyteri de 
natione Anglorum, qui in Hibernia multo tempore pro 
aeterna patria exulauerant, uenerunt ad prouinciam Anti- 
quorum Saxonum, si forte aliquos ibidem praedicando 
Christo adquirere possent. Erant autem unius ambo, 
sieut deuotionis, sic etiam uocabuli: nam uterque eorum 
appellabatur Heuuald; ea tamen distinctione, ut pro di- 

uersa capillorum specie unus Niger Heuuald, alter Albus 
Heuuald diceretur: quorum uterque pietate religionis in- 
butus, sed Niger Heuuald magis sacrarum litterarum erat 
scientia institutus. Qui uenientes in prouinciam intra- 
uerunt hospitium cuiusdam uilici petieruntque ab eo, ut 
transmitterentur ad satrapam, qui super eum erat, eo 
quod haberent aliquid legationis et causae utilis, quod 
deberent ad illum perferre. Non enim habent regem 
iidem Antiqui Saxones, sed satrapas plurimos suae genti 
praepositos, qui ingruente belli articulo mittunt aequaliter 
sortes et, quemeumque sors ostenderit, hune tempore 
belli ducem omnes secuntur, huie obtemperant; peracto 
autem bello, rursum aequalis potentiae omnes fiunt sa- 
trapae. Suscepit ergo eos uilicus et promittens se mit- 
tere eos ad satrapam, qui super se erat, ut petebant, 
aliquot diebus secum retinuit. 

Qui cum cogniti essent a barbaris, quod essent al- 
terius religionis (nam et psalmis semper atque orationi- 
bus uacabant et cotidie sacrificium deo uictimae salutaris 
offerebant, habentes secum uascula sacra et tabulam al- 
taris uice dedicatam), suspecti sunt habiti, quia, si per- 
uenirent ad satrapam et loquerentur cum illo, auerterent 
illum a diis suis et ad nouam Christianae fidei religionem 
transferrent, sicque paulatim omnis eorum prouincia ue- 
terem cogeretur noua mutare culturam. Itaque rapuerunt 
eos subito et interemerunt: Album quidem Heuualdum 
ueloci occisione gladii, Nigellum autem longo suppliciorum 
cruciatu et horrenda membrorum omnium discerptione: 
quos interemtos in Rheno proiecerunt. Quod cum satrapa 
ille, quem uidere uolebant, audisset, iratus est ualde, 
quod ad se uenire uolentes peregrini non permitterentur; 
et mittens occidit uicanos illos omnes uicumque incendio 
consumsit. Passi sunt autem praefati sacerdotes et fa- 
muli Christi quinto Nonarum Octobrium die. 

Nec martyrio eorum caelestia defuere miracula. Nam 
cum peremta eorum corpora ammi, ut diximus, a paganis 
essent iniecta, contigit, ut haec contra impetum fluuii 
decurrentis, per XXX X fere milia passuum ad ea usque 
loca, ubi illorum erant socii, transferrentur. Sed et ra- 
dius lucis permaximus atque ad caelum usque altus omni 

nocte supra locum fulgebat illum, ubicumque ea perue- 
nisse contingeret, et hoc etiam paganis, qui eos occide- 
rant, intuentibus. Sed et unus ex eis in uisione nocturna 
apparuit cuidam de sociis suis, cui nomen erat Tilmon, 
uiro illustri et ad saeculum quoque nobili, qui de milite 
factus fuerat monachus; indicans, quod eo loci corpora 
eorum posset inuenire, ubi lucem de caelo terris radiasse 
conspieeret. Quod ita completum est. Inuenta namque 
eorum corpora iuxta honorem martyribus condignum re- 
condita sunt, et dies passionis uel inuentionis eorum con- 
grua illis in locis ueneratione celebratur. Denique glo- 
riosissimus dux Francorum Pippin, ubi haec comperit, 
misit et adducta ad se eorum corpora condidit cum multa 
gloria in ecclesia Coloniae ciuitatis iuxta Rhenum. Fertur 
autem, quia in loco, in quo occisi sunt, fons ebullierit, 
qui in eodem loco usque hodie copiosa fluenti sui dona 
profundat. 


11. 


Vt uiri uenerabiles Suidberct in Brittania, Yilbrord Romae 
sint in Fresiam ordinati episcopi. 


Primis sane temporibus aduentus eorum in Fresiam, 
mox ut comperit Vilbrord datam sibi a principe licentiam 
ibidem praedicandi, accelerauit uenire Romam, cuius 
sedi apostolicae tunc Sergius papa praeerat, ut cum 
eius licentia et benedictione desideratum euangelizandi 
gentibus opus iniret; simul et reliquias beatorum aposto- 
lorum ae martyrum Christi ab eo se sperans accipere, 
ut dum in gente, cui praedicaret, destructis idolis eccle- 
sias institueret, baberet in promtu reliquias sanctorum, 
quas ibi introduceret; quibusque ibidem depositis, conse- 
quenter in eorum honorem, quorum essent illae, singula 
quaeque loca dediearet. Sed et alia perplura, quae tanti 
operis negotium quaerebat, uel ibi discere uel inde acci- 
pere eupiebat. In quibus omnibus eum sui uoti compos 
esset effectus, ad praedicandum rediit. 

Quo tempore fratres, qui erant in Fresia uerbi mi- 
nisterio mancipati, elegerunt ex suo numero uirum mo- 

apparuerit odoris, quae alia sint signa ostensa, in ipso 
libro, de quo haec excerpsimus, quisque legerit, inueniet. 

Sane nullatenus praetereundum arbitror miraculum 
sanitatis, quod ad ipsum cymiterium deo dicatae congre- 
gationis factum idem libellus refert. Erat quippe in pro- 
ximo comes quidam, cuius uxor ingruente oculis caligine 
subita, tantum per dies eadem molestia crebrescente gra- 
uata est, ut ne minimam quidem lucis alicuius posset 
particulam uidere, Cui, dum aliquandiu caecitatis huius 
nocte clausa maneret, repente uenit in mentem, quia, si 
ad monasterium delata uirginum sanctimonalium ad re- 
liquias sanctorum peteret, perditam posset recipere lucem. 
Nec distulit, quin continuo, quod mente conceperat, ex- 
pleret. Perducta namque a puellis suis ad monasterium, 
quia in proximo erat, ubi fidem suae sanationis integram 
se habere professa est, introducta est ad cymiterium: et, 
cum ibidem diutius flexis genibus oraret, nihilo tardius 
meruit exaudiri. Nam exsurgens ab oratione, priusquam 
exiret de loco, petitae lucis gratiam recepit: et quae 
famularum manibus adducta fuerat, ipsa libero pedum 
incessu domum laeta reuersa est; quasi ad hoc solum- 
modo lucem amitteret temporalem, ut, quanta sanctos 
Christi lux in caelis, quae gratia uirtutis possideret, sua 
sanatione demonstraret. 


11. 


Vt rex eiusdem prouinciae Sebbi in monachica uitam con- 
uersatione flnierit. 


Eo tempore praeerat regno Orientalium Saxonum, 
ut idem etiam libellus docet, uir multum deo deuotus 
nomine Sebbi, cuius supra meminimus. Erat enim re- 
ligiosis actibus, crebris precibus, piis elimosynarum fru- 
ctibus plurimum intentus; uitam priuatam et monachicam 
cunctis regni diuitiis et honoribus praeferens, quam et 
olim iam, si non obstinatus coniugis animus diuortium 
negaret, relicto regno subisset. Vnde multum uisum et 
saepe dictum est, quia talis animi uirum episcopum 
magis quam regem ordinari deceret. Cumque annos XXX 

in regno miles regni caelestis exegisset, correptus est 
corporis infirmitate permaxima, qua et mortuus est: am- 
monuitque coniugem, ut uel tune diuino se seruitio pariter 
manciparent, cum amplius pariter mundum amplecti uel 
potius mundo seruire non possent. Quod dum aegre in- 
petraret ab ea, uenit ad antistitem Lundoniae ciuitatis, 
uocabulo Valdheri, qui Erconualdo successerat; et per 
eius benedietionem habitum religionis, quem diu deside- 
rabat, accepit. Attulit autem eidem et summam pecuniae 
non paruam pauperibus erogandam, nil omnimodis sibi 
reseruans; sed pauper spiritu magis propter regnum cae- 
lorum manere desiderans, 

Qui cum ingrauescente praefata aegritudine diem 
sibi mortis inminere sensisset, timere coepit homo animi 
regalis, ne ad mortem ueniens tanto adfectus dolore ali- 
quid indignum suae personae uel ore proferret uel alio- 
rum motu gereret membrorum. Vnde accito ad se prae- 
fato urbis Lundoniae, in qua tunc ipse manebat, episcopo, 
rogauit, ne plures eo moriente quam ipse episcopus et 
duo sui ministri adessent. Quod dum episcopus liben- 
tissime se facturum promitteret, non multo post idem uir 
dei, dum membra sopori dedisset, uidit uisionem consola- 
toriam, quae omnem ei anxietatem memoratae sollicitudinis 
auferret, insuper et, qua die esset hane uitam termina- 
turus, ostenderet. Vidit enim, ut post ipse referebat, 
tres ad se uenisse uiros claro indutos habitu: quorum 
unus residens ante lectulum eius, stantibus his, qui secum 
aduenerant, comitibus et interrogantibus de statu eius, 
quem languentem uisitare uenerant, dixit, quod anima 
eius et sine ullo dolore et cum magno lucis splendore 
esset egressura de corpore: sed et tertium exinde diem, 
quo esset moriturus, insinuauit. Quod ita utrumque, ut 
ex uisione didicit, completum est. Nam die dehine tertio 
completa hora nona, subito quasi leuiter obdormiens, sine 
ullo sensu doloris emisit spiritum. 

Cuius corpori tumulando praeparauerant sarcofagum 
lapideum: sed cum huie corpus inponere coepissent, in- 
uenerunt hoc mensura palmi longius esse sarcofago. Do- 
lantes ergo lapidem in quantum ualebant, addiderunt 
longitudini sarcofagi quasi duorum mensuram digitorum. 

Sed nec sic quidem corpus capiebat. Vnde facta diffi- 
cultate tumulandi, cogitabant aut aliud quaerere loculum, 
aut ipsum corpus, si possent, in genibus inflectendo bre- 
uiare, donec ipso loculo caperetur. Sed mira res et non 
nisi caelitus facta, ne aliquid horum fieri deberet, pro- 
hibuit. Nam subito adstante episcopo et filio regis eius- 
dem ac monachi Sighardo, qui post illum cum fratre 
Suefredo regnauit, et turba hominum non modica, in- 
uentum est sarcofagum illud congruae longitudinis ad 
mensuram corporis, adeo ut a parte capitis etiam ceruical 
posset interponi; a parte uero pedum mensura lI digi- 
torum in sarcofago corpus excederet. Conditus est autem 
in ecclesia beati doctoris gentium, cuius edoctus monitis 
caelestia sperare didicerat. 


12. 


Yt episcopatum Occidentalium Saxonum pro Leutherio Haeddi, 
episcopatum Hrofensis eeclesiae pro Putta Cuichelm et pro 
ipso Gefmund acceperit: et qui tune Nordanhymbrorum 
fuerint episcopi. 


Quartus Oceidentalium Saxonum antistes Leutherius 
fuit. Siquidem primus Birinus, secundus Agilberctus, 
tertius exstitit Vini. Cumque mortuus esset Coinualch, 
quo regnante idem Leutherius episcopus factus est, ac- 
ceperunt subreguli regnum gentis et diuisum inter se 
tenuerunt annis circiter X: ipsisque regnantibus defunctus 
est ille, et episcopatu functus est Haeddi pro eo: con- 
secratus a Theodoro in ciuitate Lundonia. Cuius epi- 
scopatus tempore deuictis atque amotis subregulis, Caed- 
ualla suscepit imperium: et, cum duobus annis hoc 
tenuisset, tandem superni regni amore compunctus re- 
liquit, eodem adhuc praesule ecclesiam gubernante; ac 
Romam abiens ibi uitam finiuit, ut in sequentibus latius 
diceridum est. 

Anno autem dominicae incarnationis D"CLXX"*VI*, 
cum Aedilred rex Merciorum, adducto maligno exercitu, 
Cantiam uastaret et ecclesias ae monasteria sine respectu 
pietatis uel diuini timoris fedaret, ciuitatem quoque 


